ร้านอาหารทะเลในปารีส ที่อยากแนะนำมากๆๆเลยคะ เสริจ์ดูข้อมูลร้านอาหารทะเลใกล้สถานที่เที่ยวก่อนการเดินทาง ใช้โปรแกรมท่องเที่ยว Ulmon เหมาะกับนักท่องเที่ยวเพราะสามารถดูmap แบบoffline ได้ - จากนั้นก็เช็คrating ในTripAdvisor คะแนนดี ราคาไม่โหดร้าย ปักหมุดเป็นร้านอาหารที่แรกเลยคะ โดยร้านอาหารใกล้แหล่งท่องเที่ยวคือ ประตูชัย เดินไปร้านอาหารประมาณ600เมตรได้ 

หน้าร้านสีแดงสดใสนะคะ โต๊ะอาหารมี2ชั้น โชคดีว่าไม่ได้จองแต่ก็มีที่นั่งคะ 
ความยากอยู่ตรงที่เมนูอาหารเขียนเป็นภาษาฝรั่งเศสบนกระดาน และเขียนเฉพาะ special dish of the day ( เดาว่าเป็นงั้น) เราเลยเปิดเว๊ปที่คนอื่นพาไปชิม และเอารูปให้ทางร้านดู ^^ เท่านี้ก็ได้ทานแล้ววว ถือว่าโชคดีที่เป็นคนหนึ่งที่ลงรูปอาหารเช่นกัน^^

อาหารที่สั่งค้าาา????????????
* ปูSpider crab + Oyster 6ตัว 
ปูSpider crab หน้าตาคล้ายปูอลาสก้าตรงกระดอง แต่เป็นปูจากฝรั่งเศส เราเคยทานปูแบบนี้ทางรร.ในเมืองไทย จำได้ว่ามีไข่เยอะ ซึ่งตามที่คิด มันปูเยอะมากค้า สีเหลืองเข้มดูน่าทานยิ่งนัก  ส่วนในส่วนเนื้อและเปลือก ก้าม แข็งมากๆๆ ทางร้านแจกอาวุธ ค้อน และเขียง ให้คนละชุด ทุบกันทีโป๊กกกๆๆๆโป๊ก กว่าจะแตกก็ยากเย็น และแอบขำ ถือเป็นเรื่องสนุกสนานในการมาทานอาหารมากนัก ^^ 

ส่วนOyster เป็น Fine de Claire สดมาก แอบเค็มด้วย 55 - ทางร้านมีน้ำจิ้มมาให้4อย่างแต่เน้น มายองเนสไปหน่อย โชคดีอีกแล้ว เพราะเราแพลนมาจริงๆ ที่จะมาทานอาหารทะเลที่นี่ พกน้ำจิ้มซีฟู้ดจากเมืองไทยมา คุณแม่เลยจิ้มอย่างอร่อยทั้งปู /กุ้ง/หอย ???????? 
* ปูSpider crab + กุ้งLangoustine(shrimp)
ตามด้านบนนะคะ ว่าปูSpider crab อร่อย สด สุดยอดจริงๆๆ
ส่วนกุ้ง คล้ายๆ rock shrimp ในอเมริกา แต่เปลือกมันแข็งมาก แถมเเหลมจิ้มนิ้ว (ร้านนี้มีแต่อะไรแกะยากๆนะ^^) แนะนำให้แกะเปลือกด้านบนที่ติดกับหัวสัก1ข้อ เท่านี้ก็ดึงกุ้งออกมาได้อย่างง่ายดาย
* ปูSpider crab 1ตัว 
เมนูนี้สั่งทีหลัง หลังเราทราบรสชาติและปริมาณอาหารทั้งหมด ปูคือสิ่งดีงาม จัดไปแบบไม่ลังเลอีก1ตัว

เป็นร้านอาหารที่อยากแนะนำมากๆคะ สำหรับคนชอบทานอาหารทะเล อาหารสด บริการดี  ราคาไม่แพงเลยคะ